|  |  |  |  |  |  |  |
| --- | --- | --- | --- | --- | --- | --- |
| Vår saksbehandler:  Avdeling for fagopplæring, Marianne Seim Morken  Tlf: 977 66 090 E-post: msm@udir.no | | | Dato:  26.2.2019  Referanse:  2018/22499 | |  |  |
|  |  |  | |  | | |
|  | | |  | |  |  |
|  |  |  | |  | | |

Innkalling til rådsmøte i Faglig råd for frisør, blomster og interiør

**Torsdag 14. februar 2019** sted: Utdanningsdirektoratet

**kl. 10.00-11.00** Fellesdel i auditoriet – se egen agenda

**kl. 11.00-11.45** Lunsj

**kl. 11.45-15.30** Rådsmøte i møterom; Undset, 4. etg

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Jarle Kristoffersen, Fagforbundet  Eva Sharp, Fagforbundet | Jan Kristian Pettersen, NHO Service og Handel  Anita Hope, NHO Service og Handel  Mirja Rahm, Virke |
|  | **Fra skoleverket/skoleeier** | **Andre organisasjoner** |
|  | Åshild Lundtræ Fidje, Utdanningsforbundet  Trond Halvorsen, Utdanningsforbundet  Brith Antonsen, Skolenes Landsforbund  Gry Sørlie, KS  Bjørn Lien, KS | Per Ropperstad, Elevorganisasjonen |
|  | **Meldt forfall** | **Utdanningsdirektoratet** |
|  | Birgit Kildal Lorentzen, HK i Norge  Sølvi Wangen, avdeling for læreplan videregående opplæring | Marianne Seim Morken, avdeling for fagopplæring,  Marianne Westbye, avdeling for læreplan videregående og voksenopplæring |

**Dagsorden for rådsmøte i FRFBI, torsdag 14. februar 2019: Tid:**

|  |  |  |
| --- | --- | --- |
| 1.1.2019 | Godkjenning av innkalling og dagorden | 5 |
| 2.1.2019 | Godkjenning av referat fra rådsmøte 5. desember 2018 | 5 |
| 3.1.2019 | Innspill på utkast til læreplaner på Vg1 | 20 |
| 4.1.2019 | Status i arbeidet med nye læreplaner | 25 |
| 5.1.2019 | Nytt utdanningsprogram - implementering | 20 |
| 6.1.2019 | Fylkesbesøk 2019 | 20 |
| 7.1.2019 | Oppdrag til rådet | 25 |
| 8.1.2019 | Nytt navn på nytt utdanningsprogrammet | 35 |
| 9.1.2019  10.1.2019 | Orienteringssaker  Eventuelt | 25  5 |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |
| --- | --- |
| **Saksliste:** |  |
|  |  |

*Før møtestart ble det gjennomført en kort presentasjonsrunde av alle medlemmene, da rådsmedlem Jarle Kristoffersen fra Fagforbundet deltok på sitt første møte etter oppnevningen av rådet*

**1.1.19 Godkjenning av innkalling og dagsorden til rådsmøte**

*Vedtak:   
Faglig råd for frisør, blomster og interiør godkjente innkallingen og dagsorden uten innspill*

**2.1.19 Godkjenning av referat fra rådsmøte 5. desember 2018**

*Vedtak:*

*Faglig råd for frisør, blomster og interiør godkjente referat fra rådsmøte 5. desember 2018 uten merknader*

**3.1.19 Innspill på utkast til læreplaner på Vg1**

Fra skoleåret 2020-21 utvides antall utdanningsprogram på yrkesfag fra åtte til ti, og det innføres fire nye utdanningsprogrammer. Utdanningsdirektoratet har delt [de første skissene for nye læreplaner i programfagene på yrkesfag Vg1](https://www.udir.no/laring-og-trivsel/lareplanverket/fagfornyelsen/apen-innspillsrunde-om-nye-lareplaner-pa-yrkesfag--vg1/), der skissene viser:

* Om faget – den innledende delen av læreplanen
* Kjerneelementer – sentralt innhold i faget

Marianne Westbye som er læreplanansvarlig for utdanningsprogrammet frisør, blomster og interiør, innleder kort om status i det pågående arbeidet og frister som gjelder fremover.

Det vil bli gjennomført eget møte med koordinatorgruppen i uke 6 for å planlegge hvordan samlingen med læreplangruppene og videre oppfølging i dette arbeidet. Det ble gjort oppmerksom på at det kom til å bli en hektisk aktivitet i perioden mars – oktober 2019, med innspill og høringer der det er viktig med god involvering.

Første innspillrunde for læreplaner på Vg1 er 18. januar – 18. februar 2019

I mars/april 2019 kan rådet gi innspill på kompetansemål og innholdet i hele læreplanen. Til sommeren kommer en offisiell høring på de endelige læreplanutkastene på Vg1.

Rådet var ulikt forberedt til å kunne avgi et felles innspill på første utkast til læreplaner på Vg1. AU vil forberede et utkast som kan råds behandles til neste innspillrunde. Dette for å sikre god forankring i arbeidet.

*Vedtak:*

*Rådet gir ikke felles uttalelse om læreplanskissene i denne runden, men avventer til andre innspillsrunden. Alle medlemmer oppfordres til å gi innspill via sin organisasjon.*

**4.1.19 Status i arbeidet med nye læreplaner**

Rådets kontaktperson, Anita Hope, informerte rådet om status og fremdriften i læreplanarbeidet, og muligheten for innspill på første utkast til læreplaner på Vg1. Per dags dato er det registrert 28 innspill, som er tilgjengelig for gjennomlesing for alle på udir.no; fagfornyelsen/høringer. Ikke alle innspill som er like relevante – viktig at en leser utkastet før det sendes innspill.

Dette er et viktig arbeid, der rådsmedlemmene må benytte muligheten til å sette seg inn i arbeidet underveis og lese skissene som ligger som utkast for å kunne rigge til de ulike fristene

Det er tidligere blitt informert om utvidelse av perioden for innspill til læreplaner for Vg2 og Vg3 yrkesfag, der innspillsrunden for skisser vil være tilgjengelig på udir.no fra 20. juni til 1. september 2019.

Faglig råd for frisør, blomster og interiør har tidligere vedtatt å søke om et ekstra rådsmøte 3. juni 2019 for å kunne sikre god involvering og forankring av rådets arbeid.

Det ble gitt referanse fra en workshop for alle programfaglærere i Rogaland som hadde en felles gjennomgang av skissen. Utkastet ble godt mottatt, og det kom ingen nye innspill i denne runden. Det ble presisert at det er viktig å kunne kjenne igjen kjerne-elementene/ sluttkompetansen.

I tillegg ble det nevnt viktigheten at yrkesretting blir tydelig allerede på Vg1, og arbeidslivsrettet.

*Vedtak:*

*Rådet gir ikke felles uttalelse om læreplanskissene i denne runden, men avventer til andre innspillsrunden. Alle medlemmer oppfordres til å gi innspill via sin organisasjon.*

**5.1.19 Nytt utdanningsprogram - implementering**  
Fra skoleåret 2020-2021 vil det bli være fire nye yrkesfaglige utdanningsprogram i den nye tilbudsstrukturen, der frisør, blomster og interiørdesign er et av dem. Rådet har tidligere drøftet hvordan det nye utdanningsprogrammet kan implementeres på best mulig måte.

Utdanningsdirektoratet har nå sendt oppdrag til de faglige rådene der de ber om innspill til innføringstiltak for implementering av ny tilbudsstruktur og nye læreplaner på de yrkesfaglige utdanningsprogrammene, med frist for innspill innen 1. mars 2019.

Faglig råd for frisør, blomster og interiørdesign behandlet dette oppdraget i rådsmøte 14. februar 2019, og har følgende innspill:

1. Arrangere samlinger for lærere og instruktører for å informere/ involver. Viktig med felles møtearenaer for å kunne utveksle tiltak og erfaringer på tvers, og sikre lik tolkningsforståelse
2. Sikre kompetanseheving og stimuleringsmidler til kompetansetilbud (ref. YFF) «Kompetansen må starte hos læreren»
3. Ekstra tiltak for å synliggjør nye utdanningsprogram, med spesielt fokus på de som de delt. (ref. FRDH = FRDT + FRFBI). Viktig å kunne fremheve ulikheter og forskjeller med overgang til nytt utdanningsprogram
4. Ekstra fokus på karriereveiledere og rådgivere i skolen med informasjon
5. Tydelighet på hvilke valg og sluttkompetanse man får ved valg av utdanningsløp.

*Vedtak:*

*Fagansvarlig oversender rådet innspill for implementering av nytt utdanningsprogram til direktoratet innen fristen.*

**6.1.19 Fylkesbesøk 2019**

I henhold til retningslinjene for samarbeidet mellom SRY, faglige råd og Udir kan de faglige rådene søke om å gjennomføre et fylkesbesøk i året. Hensikten med fylkesbesøk er dialog mellom rådene, fylkeskommunene, skolene og arbeidslivet om utfordringer i utdanningsprogrammet. Utdanningsdirektoratet ønsker å få en oversikt over hvilke råd som ønsker å søke om å gjennomføre fylkesbesøk i 2019.

Direktoratet ønsker at besøkene spres på ulike fylker, slik at informasjon om de faglige rådenes arbeid blir bedre kjent i flest mulig fylker, og ber derfor om at de faglige rådene setter opp to alternative fylker i sin søknad.

Direktoratet ber om at begrunnet søknad for fylkesbesøk 2019 sendes Hatice Bunsoon innen 20.2.2019.

Rådet diskuterte ulike alternativer til fylkesbesøk og formålet med dette i 2019. Grunnet oppnevning av nytt faglig råd, oppstart av det nye utdanningsprogrammet først i 2020, og hektisk periode med mange oppgaver og frister ble det besluttet å se på alternativer til fylkesbesøk i 2019.

To alternativer som ble nevnt:

- *er å se på hvordan eks. Trondheim har løst utfordringen med at to utdanningsprogram og to fylker er slått*

*sammen. Erfaringer, utfordringer og muligheter?*

*-sommerskole i Ås kommune, kompetanseheving av programfaglærere på hvordan forberede nytt innhold i*

*nytt utdanningsprogram?*

*Vedtak:*

*Faglig råd for frisør, blomster og interiør kommer ikke til å søke om midler til å gjennomføre fylkesbesøk i 2019, men ønsker å se nærmere på enklere alternativer der noen rådsmedlemmer får utfyllende informasjon om ulike tiltak som tas i bruk i implementeringen av nytt utdanningsprogram.*

**7.1.19 Oppdrag til rådet:**

# Utdanningsprogramspesifikk del i de yrkesfaglige læreplanene i fellesfagene matematikk og naturfag

I behandlingen av Meld. St. 28 (2015-2016) Fag – Fordypning – Forståelse – En fornyelse av

Kunnskapsløftet ble det bestemt at det skal utvikles utdanningsprogramspesifikke deler i

læreplanene for matematikk og naturfag. Det antydes et omfang på omlag 20—30 %. Vedlagt

innkallingen er utkast til læreplanene der det er utviklet slike fagspesifikke deler av læreplanene.

I prosessen har programfaglærere fra de ulike utdanningsprogrammene vært involvert og de

har spilt inn på hvilke fagemner de har særlig behov for på de ulike utdanningsprogrammene.

Læreplanene går ut på høring i midten av mars med høringsfrist i midten av juni.

Utdanningsdirektoratet ber faglige råd om å lese læreplanene og å levere høringssvar.

Under rådsmøte ble det spilt inn ønske om å få med proporsjoner og målestokk under matte, og materialer under naturfag, tilsvarende de andre utdanningsprogrammene.

I tillegg ble det fremmet ønske om muligheten for en presentasjon av den digitale læreplanvisningen på neste rådmøte, 25. april 2019.

V*edtak:*

*Fagansvarlig melder innspill på vegne av rådet for fagspesifikke deler av læreplanene innen matte og naturfag. I tillegg til å sende en henvendelse til KOMM avdelingen i direktoratet om å presentere den digitale læreplanvisningen på rådsmøte 25. april 2019*

# Mulighet for opplæring i bedrift på Vg3 yrkeskompetanseløp – vurdering av yrkesfaglig fordypning (YFF)

Til faglig råd for: Naturbruk - **Frisør, - blomster- og interiørdesign** – Elektrofag –

Helse- og oppvekstfag

Kopi: Øvrige faglige råd

Utdanningsdirektoratet har bedt om innspill på spørsmål knyttet til yrkesfaglig fordypning på Vg3 yrkeskompetanseløp. I dagens yrkesfaglige tilbudsstruktur finnes det tilsammen ti yrkeskompetanseløp.

Primært gjelder dette de faglige rådene som har yrkeskompetanseløp i sin tilbudsstruktur om å gi tilbakemelding på oppdraget. Frist for tilbakemelding er 1.3.2019.

I utdanningsprogrammet for frisør, blomster og interiør gjelder dette de to yrkeskompetansene; interiørdesign og eksponeringsdesign.

*Vedtak:*

*Åshild og Trond lager et forslag til utkast og sender rådet og fagansvarlig innen fristen 1. mars 2019*

# Vekslingsmodeller

Se saksforberedelser i sakspapirene til fellesdel av rådsmøte. Evaluering av vekslingsmodeller, sluttrapport [lenke](https://www.udir.no/contentassets/b598902c7dc24b86885d25edcccc0b12/sluttrapport-evalueringen-av-vekslingsmodeller.pdf)

*Vedtak:*

*Faglig råd for frisør, blomster og interiør støtter at vekslingsmodeller videreføres som en mulighet innenfor dagens handlingsrom, og tar saken til orientering.*

**8.1.19 Nytt navn på utdanningsprogrammet**

Frisør, blomster og interiørdesign ble opprettet som et foreløpig navn for den midlertidige gruppen i arbeidet med ny tilbudsstruktur. Det faglige rådet ble oppnevnt med det samme navnet i 2018, og er nå bedt om å komme med forslag til nytt navn som kan tas med i neste innspills-runde for læreplanarbeidet på Vg1. Det kan høre 2-3 forslag i denne runden, og det er Kunnskapsdepartementet som beslutter endelig navn.

Frist for innsending/ forslag på navn til Utdanningsdirektoratet; 1. mars 2019.

Det ble besluttet i rådsmøte 5. desember at alle rådsmedlemmer foretar sondering om navn i egne organisasjoner og nettverk, innen 20. januar for videre oppfølging i AU møte for FRFBI 23. januar 2019.

Fristen ble forlenget – og nye forslag skal gjennomgås i rådsmøte for videre oppfølging.

Følgende forslag ble lagt frem fra ulike grupper/ nettverk/ bransjer og organisasjoner til diskusjon i rådsmøte:

|  |  |
| --- | --- |
| **Fra læreplangruppen:** | *EFBI – eksponering, frisør, blomster, interiør*  *Eksponering og Design*  *Eksponering og håndverksdesign* |
| **Fra nettverk i Rogaland:** | *Design, teknikk og service*  *Design produksjon og kundeservice*  *Kreative håndverksfag*  *Kreative yrkesfag* |
| **Fra KS:** | *Design, teknikk og service*  *Design produksjon og kundeservice*  *Kreative håndverksfag*  *Kreative yrkesfag*  *FBI*  *FIBE* |
| **Fra Utdanningsforbundet/ skole:** | *Praktisk designfag*  *Estetiske yrkesfag* |
| **Fra Fagforbundet:** | *Kreative fag*  *Estetiske fag* |
| **Fra Elevorganisasjon:** | *Estetiske Håndverksfag* |

Fra diskusjon:

-ordet estetikk har vært en problemdiskusjon i læreplangruppen, da det er usikkert hvordan ungdommer er kjent med dette og hvilken betydning det gir i navnet?

-det er ønske å finne et felles overordnet navn som dekker innholdet i opplæringen

*Vedtak:*

*Faglig råd for frisør, blomster og interiør besluttet å sende inn to forslag på navn til andre innspillsrunden for læreplaner på Vg1:*

1. *kreative håndverksfag*
2. *estetiske håndverksfag*

*Fagansvarlig oversender rådets forslag til læreplanansvarlig i direktoratet for videre oppfølging.*

**9.1.19 Orienteringssaker:**

* Fagnemdsamling.

-det er gjennomført Fagnemndsamling for design og håndverk

* Læreplangrupper Vg2 og Vg3

-se udir.no: <https://www.udir.no/laring-og-trivsel/lareplanverket/forsok-og-pagaende-arbeid/ny-tilbudsstruktur-og-nye-lareplaner-pa-yrkesfag/vil-du-delta-i-lareplanarbeidet-pa-yrkesfag/>

* Ny regjeringsplattform, fagansvarlig orienterer

-Regjeringserklæringen [lenke](https://www.venstre.no/assets/krf-v-h-frp-politisk-plattform-2019.pdf)

* Status på Oppdragsbrev 10-18, fagansvarlig orienterer

-Utdanningsdirektoratet har oversendt til KD forslag om evaluering av ny tilbudsstruktur.

-Arbeidsgruppe fordypningsområder Vg3

-Mulighet for opplæring i bedrift på Vg3 yrkeskompetanseløp – vurdering av yrkesfaglig fordypning (YFF)

-Orientering om bedriftsintern opplæring som del av innholdet i læreplaner

* Statistikk, bestillinger fra FRFBI, utgår – ***settes opp på neste møte!***
* Rapport fra Lied-utvalget om videregående opplæring - lite valgfrihet og for likt ungdomsskolen [lenke](https://www.regjeringen.no/no/aktuelt/lite-valgfrihet-og-for-likt-ungdomsskolen/id2621763/)
* Høring – endringer i skoleåret <https://hoering.udir.no/Hoering/v2/304>
* Svar fra udir til KD - ekstrapoeng ved inntak på bakgrunn av kjønn



*Vedtak:*

*Tas til etteretning*

**10.1.19 Eventuelt**

*-det ble ikke meldt saker til eventuelt.*

*Merk!*

*Neste rådsmøte: 25. april 2019*